Davis Kamoga

Davis Kamoga (* 17. Juli 1968) is en ugandschen Lichtathlet.

Bi de Olympschen Sommerspelen 1996 in Atlanta hett Kamoga de Bronzemedallje över 400 Meter wunnen. Mit en Tiet vun 44,53 Sekunnen hett Kamoga en ne’en ugandschen Landsrekord opstellt.

Een Johr later is Kamoga in Athen bi de Lichtathletik-Weltmeesterschop 1997 antreden. In dat Finaal an’n 5. August 1997 is he achter Michael Johnson de Twete worrn un hett mit 44,37 Sekunnen wedder en ne’en ugandschen Landsrekord opstellt. 

In de nächsten Johren weer Kamoga veel verletzt un müss vele Wettkämp utlaten.

In dat Johr 2000 is he wedder bi de Olympschen Sommerspelen in Sydney antreden, weer aver al in de twete Runn rut.

Kategorie:Mann
Kategorie:Börger von Uganda
Kategorie:Sprintlöper
Kategorie:Olympiadeelnehmer (Uganda)
Kategorie:Boren 1968